  Майя Бывальцева Удмуртиысь кыкез выпускникъёс биологияя огъя кун экзаменын 100 балл басьтӥзы. Йылпумъянъёс элькунэ 30-тӥ инвожое вуизы. Со сярысь «ВКонтакте» мерлыко вотэсысь «Государственная итоговая аттестация в Удмуртии» огинын ивортӥзы. Экзаменэз вылӥ баллы сётӥзы Ижкарысь «Школа-30» естественно-гуманитарной лицеез но 41 номеро лицеез йылпумъясьёс. Биологияя экзаменэз 1 сюрс 462 пиналъёс сётӥзы, тодон-валанэз эскерон 18-тӥ инвожое ортчиз. Тодэ вайытом, азьвылгес обществознаниея экзаменлы йылпумъянъёс вуизы. Тегъёс: Дышетон Ижкар Удмуртия ЕГЭ экзамен пиналъёс  